ఐరోపాలో టాటాల భారీ ఉక్కు ప్లాంట్‌
- తైస్సన్‌క్రప్ప్‌తో కలిసి జేవీ ఏర్పాటు..
- దాదాపు 48,000 మందికి ఉపాధి..
లండన్‌/న్యూఢిల్లీ: ఐరోపాలో అతిపెద్ద ఉక్కు పరిశ్రమ ఏర్పాటుకు టాటా స్టీల్‌కు మార్గం సగమమైంది. నెదర్లాండ్స్‌కు చెందిన తైస్సన్‌క్రప్ప్‌ సంస్థతో కలిసి ఉమ్మడి భాగస్వామ్యంతో భారీ ఉక్కు ప్లాంటును ఏర్పాటు చేయనుంది. ఇందుకు సంబంధించి రెండు సంస్థలు శనివారం ఒక నిర్ధిష్టమైన ఒప్పందాన్ని కుదుర్చుకున్నాయి. ఈ ఒప్పందం అమలులోకి వస్తే ఐరోపాలో ఈ ఉమ్మడి సంస్థ (జేవీ) రెండో అతిపెద్ద స్టీల్‌ కంపెనీగా అవతరించనుంది. ఇరు సంస్థలు చెరి సగం భాగస్వామ్యం కలిగి ఉండేలా ఏర్పాటు చేసుకున్న డీల్‌కు నెదర్లాండ్స్‌కు చెందిన తైస్సన్‌క్రప్ప్‌ సంస్థకు చెందిన పర్యవేక్షక బోర్డు పచ్చజెండా ఉపినట్టుగా రెండు సంస్థలు వెల్లడించాయి. ఈ కొత్త డీల్‌ వల్ల ఇరు సంస్థల విలువకు మరో 5 బిలియన్ల విలువ జోడింపు ప్రయోజనం కలుగనుందని సంస్థ తెలిపింది. కొత్తగా ఏర్పాటు చేయనున్న కంపెనీకి 'తైస్సన్‌క్రప్ప్‌ టాటా స్టీల్‌'గా పిలువనున్నారు. ఐరోపాలో ఇప్పటి వరకు యార్సెలర్‌ స్టీల్‌ సంస్థయే దిగ్గజంగా వెలుగొందుతోంది. ఇప్పుడు దానికి ప్రధాన పోటీదారుగా కొత్త సంస్థ అవతరించనుంది. కొత్త సంస్థలో దాదాపు 48,000 మంది ఉద్యోగులు పని చేయనున్నారు. ఏడాదికి ఉత్పత్తి అయ్యే ఉక్కు అమ్మకం ద్వారా 17 బిలియన్‌ డాలర్ల యూరోలను ఆర్జించాలని లక్ష్యంగా పెట్టుకున్నాయి.
మీ స్నేహితులకు రికమెండ్ చెయ్యండి